ᱠᱳᱞᱟᱥᱤᱵᱽ ᱦᱚᱱᱚᱛ

ᱠᱳᱞᱟᱥᱤᱵᱽ ᱦᱚᱱᱚᱛ ᱫᱚ ᱢᱤᱡᱚᱨᱟᱢ ᱯᱚᱱᱚᱛ ᱨᱮᱭᱟᱜ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱮᱛᱚᱢ-ᱥᱟᱢᱟᱝ ᱱᱟᱠᱷᱟ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱱᱚᱣᱟ ᱫᱚ ᱦᱚᱱᱚᱛ ᱨᱮᱭᱟᱜ ᱡᱮᱛᱮ ᱠᱷᱚᱱ ᱦᱩᱰᱤᱧ ᱦᱚᱱᱚᱛ ᱠᱟᱱᱟ ᱟᱨ ᱦᱚᱱᱚᱛ ᱨᱮᱭᱟᱜ ᱮᱨᱤᱭᱟ/ᱟᱴᱮᱫᱥᱚᱝ ᱫᱚ ᱑,᱓᱘᱖ km²(535 sq mi) ᱥᱠᱚᱭᱟᱨ ᱠᱤᱞᱚᱢᱤᱴᱚᱨ ᱾ 
http://kolasib.nic.in/

 ᱴᱷᱟᱹᱣᱠᱟᱹᱱ 
ᱦᱚᱱᱚᱛ ᱨᱮᱭᱟᱜ ᱮᱛᱚᱢ ᱟᱨ ᱮᱛᱚᱢ-ᱯᱟᱪᱮ ᱱᱟᱠᱷᱟ ᱨᱮ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱦᱟᱭᱞᱟᱠᱟᱱᱰᱤ (Hailakandi district) ᱦᱚᱱᱚᱛ, ᱯᱟᱪᱮ ᱱᱟᱠᱷᱟ ᱨᱮ ᱟᱥᱟᱢ ᱨᱮᱭᱟᱜ ᱢᱟᱢᱤᱛ ᱦᱚᱱᱚᱛ (Mamit district) ᱦᱚᱱᱚᱛ, ᱥᱟᱢᱟᱝ ᱟᱨ ᱠᱚᱧᱮ ᱱᱟᱠᱷᱟ ᱨᱮ ᱟᱭᱡᱚᱞ ᱦᱚᱱᱚᱛ (Aizawl district) ᱟᱨ ᱮᱛᱚᱢ-ᱥᱟᱢᱟᱝ ᱱᱟᱠᱷᱟ ᱨᱮ ᱟᱥᱟᱢ ᱨᱮᱭᱟᱜ ᱠᱟᱪᱟᱨ ᱦᱚᱱᱚᱛ (Cachar district) ᱥᱮᱫᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ ᱑᱓᱘᱒.᱕᱑ ᱥᱠᱚᱭᱟᱨ ᱠᱤ.ᱢᱤ ᱾ ᱦᱚᱱᱚᱛ ᱨᱮ ᱢᱤᱫᱴᱟᱝ ᱥᱮᱨᱞᱩᱭ ᱰᱮᱢ (Serlui B Dam) ᱵᱮᱣᱟᱣ ᱥᱟᱹᱛ ᱟᱠᱟᱱᱟ ᱟᱨ ᱵᱚᱭᱨᱚᱵᱤ ᱰᱮᱢ (Bairabi Dam) ᱟᱨ ᱴᱩᱭᱤᱨᱤᱭᱟᱞ ᱰᱮᱢ (Tuirial Dam) ᱒᱐᱑᱑ ᱥᱟᱹᱦᱤᱛ ᱠᱷᱚᱱ ᱵᱮᱱᱟᱣ ᱪᱟᱹᱞᱩ ᱟᱠᱟᱱᱟ ᱾

 ᱪᱟᱪᱞᱟᱣ 
ᱦᱚᱱᱚᱛ ᱨᱮᱭᱟᱜ ᱥᱤᱨᱟᱹ ᱟᱢᱟᱹᱞᱤ ᱫᱚ ᱠᱳᱞᱟᱥᱤᱵᱽ ᱱᱟᱜᱟᱨ ᱨᱮ ᱢᱮᱱᱟᱜ ᱟᱠᱟᱫᱟ ᱾
ᱦᱚᱱᱚᱛ ᱨᱮ ᱯᱮᱭᱟ ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ ᱢᱮᱱᱟᱜ-ᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱾ * ᱴᱩᱭᱨᱤᱭᱟᱞ ᱵᱩᱫᱷᱟᱱ ᱥᱳᱵᱷᱟ ᱢᱟᱹᱪᱤ (Tuirial) *ᱠᱳᱞᱟᱥᱤᱵᱽ ᱵᱩᱫᱷᱟᱱ ᱥᱳᱵᱷᱟ ᱢᱟᱹᱪᱤ (Kolasib) ᱟᱨ * ᱥᱮᱨᱞᱩᱭ ᱵᱩᱫᱷᱟᱱ ᱥᱳᱵᱷᱟ ᱢᱟᱹᱪᱤ (Serlui) ᱾http://kolasib.nic.in/adminSetup.html

 ᱦᱤᱡᱩᱜ ᱥᱮᱱᱚᱜ 
ᱯᱚᱣᱚᱱ ᱦᱚᱝᱥᱚ (Pawan Hans) ᱠᱳᱢᱯᱟᱱᱤ ᱠᱳᱞᱟᱥᱤᱵᱽ ᱟᱨ ᱟᱭᱡᱚᱞ ᱱᱟᱜᱟᱨ ᱦᱮᱞᱤᱠᱚᱯᱴᱚᱨ ᱥᱚᱨᱵᱷᱤᱥ ᱮᱢ ᱮᱫᱟᱭ https://web.archive.org/web/20131212015939/http://dipr.mizoram.gov.in/press-release/mizorama-helicopter-service-tur-chief-minister-in-hawng᱾ ᱠᱳᱞᱟᱥᱤᱵᱽ ᱠᱷᱚᱱ ᱟᱭᱡᱚᱞ ᱛᱮ ᱕᱔ ᱠᱤ.ᱢᱤ NH 54 ᱡᱟ.ᱛᱤᱭᱟ.ᱨᱤ ᱥᱚᱲᱚᱠ ᱢᱮᱱᱟᱜ-ᱟ ᱾http://mizoram.nic.in/more/rshillong.htm

 ᱦᱚᱲ ᱮᱞ 
ᱥᱤᱧᱚᱛ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ    
᱘᱓,᱙᱕᱕ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱟᱱᱰᱳᱨᱟ (Andorra) ᱫᱤᱥᱚᱢ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱥᱟᱶ ᱥᱩᱯᱩᱨᱚᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱫᱚ ᱖᱒᱐ ᱨᱮᱸᱠ ᱨᱮ ᱦᱤᱡᱩᱜ ᱠᱟᱱᱟ ᱾ (ᱥᱤᱧᱚᱛ ᱨᱮᱭᱟᱜ ᱖᱔᱐ ᱦᱚᱱᱚᱛ ᱠᱷᱚᱱ) ᱾ 
ᱰᱮᱱᱥᱤᱴᱤ ᱢᱮᱱᱫᱚ ᱢᱤᱫ ᱥᱠᱚᱭᱟᱨ ᱠᱤ.ᱢᱤ ᱨᱮ ᱖᱑ ᱜᱚᱴᱟᱝ ᱦᱚᱲ ᱚᱛᱱᱚ ᱞᱮᱠᱟᱛᱮᱠᱚ ᱦᱟᱹᱴᱤᱧ ᱧᱟᱢᱚᱜᱼᱟ ᱾ ᱒᱐᱐᱑-᱒᱐᱑᱑ ᱜᱮᱞᱟᱝ ᱥᱮᱨᱢᱟ ᱨᱮ ᱒᱗.᱒᱘ % ᱥᱟᱭᱠᱚᱲᱟ ᱦᱚᱲ ᱠᱚ ᱵᱷᱮᱨ ᱟᱠᱟᱱᱟ ᱾

ᱡᱟᱱᱟᱝ ᱨᱮᱥᱤᱳ, ᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ  ᱙᱕᱖ ᱟᱨ ᱥᱟᱱᱟᱢ ᱦᱚᱲ ᱠᱚᱣᱟᱜ ᱥᱮᱪᱮᱫ ᱫᱚᱨ ᱫᱚ ᱙᱓.᱕᱐ % ᱾http://www.census2011.co.in/census/district/387-kolasib.html

 ᱫᱷᱚᱨᱚᱢ 
ᱦᱚᱱᱚᱛ
ᱨᱮ ᱵᱤᱥᱛᱤ ᱤᱥᱟᱹᱭ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱦᱚᱲ ᱞᱮᱠᱷᱟ ᱠᱷᱚᱱ ᱵᱟᱰᱟᱭᱚᱜᱼᱟ, * ᱤᱥᱟᱹᱭ ᱠᱚ ᱘᱙.᱕᱘ %, ᱢᱩᱥᱞᱤᱢ ᱠᱚ ᱕.᱒᱗ %, *ᱦᱤᱱᱫᱩ ᱠᱚ ᱔.᱗᱖ %, ᱵᱚᱣᱫᱷᱤ ᱠᱚ ᱐.᱒᱓ %, ᱥᱤᱠᱷ ᱠᱚ 0.᱐᱒ % ᱾ ᱵᱟᱫᱽ ᱵᱟᱹᱠᱤᱭᱟᱱ 0.᱒᱘ % ᱫᱚ ᱟᱠᱚᱣᱟᱜ ᱫᱷᱚᱨᱚᱢ ᱵᱟᱝ ᱠᱚ ᱪᱷᱟᱹᱴᱭᱟᱹᱨ ᱟᱠᱟᱫᱟ ᱾

 ᱥᱟᱹᱠᱷᱭᱟᱹᱛ